
CENTRALIZUOTOS BUHALTERIJOS
 BUHALTERIO PAREIGYBĖS APRAŠYMAS
1. Centralizuotos buhalterijos buhalteris yra specialistas.

2. Pareigybės lygis – A2.

3. Centralizuotos buhalterijos buhalterio pareigybė tvarkyti savivaldybės administracijos materialinių vertybių, piniginių lėšų apskaitą.
4. Šias pareigas einantis darbuotojas tiesiogiai pavaldus skyriaus vedėjui.
                 II.  SPECIALŪS REIKALAVIMAI ŠIAS PAREIGAS EINANČIAM DARBUOTOJUI    

            5. Savo darbe vadovautis Lietuvos Respublikos Konstitucija, Lietuvos Respublikos įstatymais, poįstatyminiais aktais, Lietuvos Respublikos Vyriausybės nutarimais, rajono savivaldybės tarybos sprendimais, mero potvarkiais, administracijos direktoriaus įsakymais.

    6. Turėti ne žemesnį kaip aukštąjį universitetinį su bakalauro kvalifikaciniu laipsniu ar jam prilygintu išsilavinimu arba aukštąjį koleginį išsilavinimą su  profesinio bakalauro kvalifikaciniu laipsniu ar jam prilygintu išsilavinimu.

             7. Išmanyti  buhalterinę apskaitą reglamentuojančius teisės aktus.

             8 Mokėti dirbti  šiomis kompiuterinėmis programomis: MS WORD, MS Exsel, MS Outlook, Internet Explorer,    „MY Lobster “.

             9. Išmanyti dokumentų rengimo ir įforminimo taisykles.

             10. Savarankiškai planuoti ir organizuoti savo darbinę veiklą.

                    III. ŠIAS PAREIGAS EINANČIO DARBUOTOJO FUNKCIJOS
11. Skaičiuoti  seniūnijų darbuotojų darbo užmokestį;
12.  tikrinti seniūnijų  Darbo apskaitos žiniaraščių teisingumą;
13. vykdyti antstolių patvarkymus, susijusius su seniūnijų darbuotojų skolų išieškojimu. Laiku išskaičiuoti skolas iš atlyginimų ir pervesti antstoliams, atleidus iš darbo darbuotoją gražinti patvarkymus antstoliams;
14. teikti paraiškas Finansų ir biudžeto skyriui dėl lėšų darbo užmokesčiui  ir laiku pervesti darbo užmokestį darbuotojams;
15. tvarkyti seniūnijų atsargų ir užbalansinėje  sąskaitoje esančio trumpalaikio turto apskaitą. Užpajamuoti naujai seniūnijų įsigytą trumpalaikį turtą ir atsargas;
16. pagal materialiai atsakingų asmenų prašymus ruošti atsargų ir trumpalaikio  turto nurašymo aktus;
17. tvarkyti europinių projektų  renovuojant gyvenamuosius namus gyventojų lėšų apskaitą.
18. pagal Strateginio planavimo ir investicijų  skyriaus vedėjos pažymas parengti mokėjimų nurodymus permokų gražinimui gyventojams.

19. dalyvauti ruošiant  ketvirtines ir metines Finansines ataskaitas;
20. teikti duomenis į Finansų ministerijos konsolidavimo programą VSAKIS;
21. vykdyti kitus nenuolatinio pobūdžio skyriaus vedėjo pavedimus. 

                    IV.ATSAKOMYBĖ

21. Šias pareigas vykdantis darbuotojas už savo funkcijų nevykdymą ar netinkamą vykdymą atsako teisės aktų nustatyta tvarka.

